作者：侯置
词牌/韵律：凤皇台上忆吹箫・凤凰台上忆吹箫

paragraphs: 浴雪精神，倚风情态，百端邀勒春还。
记旧隐、溪桥日暮，驿路泥乾。
曾伴先生蕙帐，香细细、粉瘦琼间。
伤牢落，一夜梦回，肠断家山。
空教映溪带月，供游客无情，折满雕鞍。
便忘了、明窗静几，笔研同欢。
莫向高楼喷笛，花似我、蓬鬓霜斑。
都休说，今夜倍觉清寒。